  Туспуктэм: vk.com (Александр Бречалов) Анжелика Тихонова корреспондент 2022-тӥ арын Удмуртиысь Дэбес, Сьӧлта но Юкаменск ёросъёсын кинозалъёс усьтозы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. « 3D возьматыны луонлыкен проектор, экран, тросканалъем куара, учкисьёслы пуконъёс – рос-прос бадӟым кино луоз » Александр Бречалов, Удмуртилэн тӧроез Ужъёсты «Культура» йӧскалык ӵектосъя быдэстозы. Котькудӥз кинозал 9 миллион манет тыр усёз. Пусъём, та дыре Удмуртиын 14 муниципал кинозалъёс ужало ни. Соос Сарапулын, Можгаын, Кизнерын, Якшур-Бӧдьяын, Кезын, Глазкарын, Воткаын, Вотка ёросысь Новый каргуртын, Эграын, Гракын но мукет ёросъёсын интыясько. Фильмъёсты «Пушкинской картая» но учкыны луэ. Тегъёс: Удмуртия кинотеатр кино Мерлык Лулчеберет  